Апэрэ рассказэу «Аркъ» (1923) къыщырегъажьэшъ, зэманыкIэм къыхьырэ зэхъокIыныгъэхэм ахэхьэ, жъымрэ кIэмрэ язэблэк1ыгъом, кIэр нахь къыригъэлъэгъукIыным фэлажьэ. ШъхьэшъорыкIоу щымытэу, лэжьакIом ыгу ихъыкIыхэрэм анэсынышъ, ицIыфыгъэ шапхъэхэм зэхъокIыныгъэу афэхъухэрэм алъыплъэнэу пылъ. ЦIыфым иконцепциякIэ зэрипхырэр шIугъэмрэ зэфагъэмрэ зыхэлъэу, уахътэм къыхьырэ социальнэ зэхъок1ныгъэхэр къызгурыIоу, хэхъоныгъэхэр щы1эныгъэм щызышIэу ыкIи ащ къыхэкIэу цIыфхэмкIэ уасэ зиIэ хэшыпыкIыгъэ нэбгырэу хъурэр ары.